
Pastile in temnitele comuniste 
Cateva märturii cutremurátoare si necesare: 


Nicolae Steinhardt, Liviu Branzas, Nicolae Purcarea, Dimitrie Bejan, Traian Popescu, Dan Bratianu, 
Oprea Taraban, Aspazia Otel Petrescu 


Nicolae Steinhardt 


Cum a reuşit în penitenciarul din Gherla, la Pastile anului 1961, să seimpärtäseascä pe ascuns, împreună cu încă doi colegi de detenţie: 


“Încă demult, Marinică P. ne-a spus lui Sile Cătălinoiu şi mie că are, perfect cusute într-un colt de batistă, câteva fărâme de Împărtăşanie, date lui cu vreo trei ani în 
urmă de părintele Ion Iovan, duhovnicul Vladimireştilor. Am hotărât, câteşi trei, în lipsa unui preot în celulă, să ne grijim singuri. Vom ajuna sâmbăta şi Duminica 
dimineaţă şi vom păstra câte ceva din mâncarea de sâmbătă, dacă se va putea. Sile, care a venit de curând în celulă de la bucătărie, unde a stat vreo câteva luni, 
are la dânsul o pungulitá de plastic şi intr-insa câţiva biscuiţi uscați şi opt bucățele de zahăr. Marinică ştie la perfectie toate rugăciunile Împărtăşaniei. Izbutim sá 
punem de o parte felioarele de pâine care, în săptămâna aceea, ni se dau sâmbătă. Ajunăm, ne rugăm. Duminică la prânz ne urcăm la etajul al patrulea unde e 
patul lui Sile. Ne aşezăm turceşte. Marinică recită pe îndelete întregul şirag al rugăciunilor. Apoi spunem fiecare: “Cred, Doamne, şi mărturisesc...” şi “Luaţi 
mäncati...”. De pe podul palmei cu grijă spălată inghitim fiecare câte o firimiturä de grijanie; firimiturile sunt de necrezut de mici, aproape invizibile. Apoi 
mâncăm cu mare poftă cartofii care în ziua aceea se nimeresc a fi fost, ca niciodată, curăţaţi şi oarecum fierti. Rontäim biscuitii şi zahărul. Marinicä rosteşte 
rugăciunile de mulțumire. După deşteptare, încercarea de a cânta în surdină “Hristos a înviat!” fusese brutal reprimată de gardieni. Acum însă, la prânz, ne dau 
pace şi din câte un colt, de sus de unde suntem cocotati auzim - ca din văi, de colo, de dincolo - câte o ingänare de cântec şi o reluäm şi noi, sugotind.” 

(Nicolae Steinhardt - Jurnalul Fericirii) 


Pr Liviu Brânzaș (Mina Cavnic) : 

e ATITU! ER, Urmărește 


Sunt clopotele ocnei! Niciodatä nu am auzit dangäte mai vibrante si mai tulburátoare. Totul este ametitor. Nimic nu lipseste din majestatea Noptii Sfinte: lumini, 
cantari, clopote... Cine a trait o asemenea noapte trebuie sa devinä un alt om! Aici, in adäncul acestei catacombe, cu intunericul ei coplesitor, räsare o raza de 
lumină de care nu te poţi împărtăşi nicicând şi nicăieri in altă parte. Raza din catacombä! Ce fericire! A meritat sá suporţi toate chinurile de până acum, numai sá 
te învredniceşti de un asemenea har! 


Nicolae Purcärea: 


Pentru noi, creştinii din închisoare, Patimile şi Învierea erau momentul sublim al trăirii noastre, depășindu-ne și pe noi ca oameni. Ne încadram în tradiţiile 
creștine pe care neamul nostru le trăia în Săptămâna Patimilor și de Înviere, cu singura deosebire că noi nu aveam bucuria materială. N- aveam ouă să mâncăm, n- 
aveam cozonac sau alte bunätäti, dar trăirea și bucuria Învierii era copleșitoare pentru noi. Ne transpunea parcă în alte ceruri, în cu totul alte locuri, și uitam 
chiar de suferinţa noastră. Fii sigur că ceea ce încercam noi să facem în temniţă era pregătirea sufletească pentru a întâmpina cum se cuvine marea sărbătoare. În 
afară de post, iti poţi închipui că mai era si post acolo unde noi posteam permanent. Exista un paradox: știind că noi postim, atunci ne dădeau o mâncare mai 
bună. În Vinerea Mare ne dădeau friptură, cum nu ne dădeau altfel niciodată. Noi, creştinii ortodocși, în Săptămâna Mare, ne ducem să ne spovedim, să ne 
cuminecăm, participăm la slujba Învierii. În închisoare, trăiam cu gândul. Ne rugam în comun, chiar dacă gardienii ne urmăreau pas cu pas, ba mai mult, de 
sărbători înăspreau regimul, în sensul că dublau paza, vigilenta lor era mai mare. Ei știau că noi trăim în rugăciune şi ducem o altfel de viata. Dacă lucrai în 
fabrică, atunci iti măreau norma, te obligau la corvezi mai mari în spinare, dar bineînţeles că nu ripostam. Nu aveam voie să cântăm „Hristos a inviat!”, dar îl 
murmuram sau, așa încet, tot îl cântam pentru că nu ne puteau opri să cântăm”. 


Pr Dimitrie Bejan : 


Imaginati-vä cum făceam noi Paştele! Când cânta toată puşcăria “Hristos a inviat!”, milițienii ne suduiau, stăteau cu parii pe noi, dar noi tot cântam! Acolo am trăit 
cel mai intens bucuria Învierii... Era directorul care-i îndemna: “Bateti-i, măi! Nu vedeţi că sunt creştini? 


Traian Popescu (1949, Închisoarea Pitești) : 


Şi iată noaptea de Înviere. Odată cu bătaia clopotelor care răzbea până la noi, au început să apară lumânări aprinse în stradă, dincolo de casele lipite de zidul 
închisorii. Acest decor, care pentru noi luase proporţii cosmice, avea însă şi semnificaţia mesajului spiritual al Acelor care nu ne uitaseră şi care acum doreau să 
ştim că sunt împreună cu noi sufleteşte. Nu le-am putut răspunde decât cu un “Hristos a înviat!” care a început discret, apoi s-a dezlantuit din cele aproximativ 
800 de glasuri. Dacă cineva ar fi putut asista la acel moment, l-ar fi asemuit cu o imensă catedrală în care sutele de lumânări din stradă împreună cu glasurile 
noastre marcau Învierea Domnului, cu moartea pre moarte călcând. Totul vibra: aerul, ferestrele, uşile, dar mai ales inimile noastre, fără a ne imagina ce 
cataclism va veni peste ele nu după mult timp. Când s-a aşternut liniştea, ostaşul din post a spus: “Adevărat a inviat!”. 


Dan Brătianu : 


Prima Înviere petrecută în închisoare a fost aceea din 1948. 


Eram la izolare într-o celulă de la etajul 3 a penitenciarului Pitești. Regimul la care eram supuși era foarte sever. Celula era complet goală, nici măcar o rogojină pe 
care să dormim, o singură pătură peticită. Ne foloseam pantofii în chip de pernă. 


Detinutii politici erau supuși la cel mai strict [regim]. Hrana era îngrozitoare. Primeam des mazăre furajeră, plină de gargarite. 
Singura distracție în această izolare totală erau plosnitele și gindacii mari, negri. 


Era greu de știut ce zi a săptămînii era. Numai zgomotele ce ne veneau de la parter și subsol, ocupate de deținuți de drept comun care lucrau în parte în ateliere, 
ne ajutau să distingem duminicile de celelalte zile. 


Pe de altă parte, regimul nu reușise încă să pună o stäpinire totală pe toate rotitele vieții civile si mai existau unele tradiții care supravietuiserä. Între acestea 
erau vizitele preoților la deținuții de drept comun care doreau să păstreze un contact cu religia. 


Din aceste tradiţii făcea parte distribuția de Paști de ouă roșii și de cozonac, oferite de populație. Vă puteţi deci ușor închipui mirarea mea, cînd într-o duminică 
am primit și eu partea mea. 


Am înfulecat-o într-o clipă, inclusiv coaja oului. Dar surpriza mea a fost și mai mare cînd am auzit, venind de jos, un murmur de voci care cîntau o rugăciune. 
Slujba ortodoxă a Învierii este însoțită de cîntece minunate și am fost adînc mișcat, cînd am auzit deodată întreaga boltă a celularului vibrind la sunetele 
majestuoase ale imnului ”Hristos a inviat!”. 


Imnul fu cîntat cu toată puterea în toate celulele. În ceea ce mă privește, cînt fals, dar am urlat ca toți ceilalți și am plins ca un copil. A fost una din cele mai 
frumoase Învieri din cîte am trăit. 


Anul următor, în 1949, mă aflam de Paști la Jilava, un vechi fort transformat în penitenciar. 


Toate celulele sînt la mai mult de 10 m (cota este - 14m, fata de sol- N.R.) sub pămînt și au servit înainte ca depozit de muniții. Eram în medie 40 de deținuți în 
fiecare celulă, repartizaţi pe două etaje de priciuri, în dreapta și în stînga unui culoar de 80 cm. Pe priciuri aveam rogojini. 


Nu aveam nici un preot cu noi, dar vroiam să sărbătorim Paștele. Detinutul cel mai aproape de fereastră s-a oferit să stea de veghe pentru a prinde dangătul 
clopotului Patriarhiei care vestea clipa Învierii. Trebuia să păstrăm tăcere, căci Bucureștiul se afla la 18 km depărtare și sunetul clopotului nu putea să ne parvină 
decît ca un slab murmur. 


Câţiva dintre noi salvaseră chibrituri și fiecare dintre noi primi cîte unul care trebuia să servească drept lumînare. 


Cînd dangátul depărtat al clopotului ne-a parvenit, ne-am sculat cu toții și după ce ne-am aprins chibriturile am cîntat imnul sacru, la început cu voce joasă, apoi 
din ce în ce mai tare. 


Același cîntec ne-a parvenit de la celule vecine. Gardienii nu au intervenit. 
Însă Paștele 1950 a fost pentru mine cel mai impresionant. 


Eram încă la Jilava, în aceeași celulă. Eram într-o stare de mizerie și mai accentuată, mai înfometați, mai in zdrente si din ce în ce mai dezamägiti de carenta 
occidentală în ceea ce privește respectarea drepturilor omului în țările din răsărit, dar de data aceasta aveam un preot cu noi. 


El era foarte tînăr, de o slăbiciune inspäimintätoare, dar ochii lui străluceau de o lumină aproape supranaturală și devotamentul său pentru toți acei care aveau 
nevoie de un ajutor era extraordinar. 


Nu mai aveam decit 3 chibrituri păstrate cu grijă. Ne-am confecționat atunci, în chip de luminári, mici torte din papură extrasă din rogojinile pe care dormeam. 
Cînd sunetul clopotului de la Patriarhie ne-a parvenit, ne-am aprins făcliile și preotul a început slujba Învierii. 


Tortele noastre nu dădeau o flacără, ci o slabă lumină roșie și făceau foarte mult fum. Feţele noastre luminate de aceste torte erau impresionante, dar ce frapa 
mai mult era fata tinärului preot, o fata transfigurată de credinţă și speranţă. Ar fi putut servi ca model pentru o icoană bizantină. 


Imnul a fost cîntat cu o fervoare care a cîștigat pînă și pe acei dintre noi care nu erau credincioși. Pe fețele mai multora curgeau lacrimi, dar nimănui nu i-a fost 


rușine. 
Mai mult de 30 de ani s-au scrus de atunci, dar nu am mai trăit niciodată o Înviere mai frumoasă.” 


(Mărturia lui Dan Brătianu - Din documentele rezistenței nr. 6, AFDPR, Bucuresti, 1992, pp. 22-25) 

Un episod dureros, strigator la cer, s-a petrecut în noaptea de înviere în închisoarea Gherla, în anul 1957. Eram la etajul I, într-o camera cu peste 60 de deținuți 
printre care și câțiva ofițeri superiori socotiți criminali de război, în realitate eroii poporului român, care au luptat împotriva bolsevismului rus, până în Caucaz 
și Crimeea, unul dintre ei fiind colonelul Pajură Ioan, comandantul unei unităţi de vânători de munte. Acesta făcuse Școala Militară în Franța, la Saint-Cyr, a fost 
șef de promoție la aceasta școală militară franceză, a fost și instructorul Majestății sale Regele Mihai I. 


În această cameră erau paturi suprapuse pe trei rânduri și nu aveam voie să ne apropiem de ele de la deșteptare, care se făcea la orele 5 dimineaţa, și până la 
stingere, care era la orele 22. Spaţiul din această cameră era intervalul dintre paturi și in fata ușii de la intrare, aproximativ doi metri lățime, pe doi metri 
lungimea zidului despărțitor de culoar. 


Lîngă ușă, pe lîngă perete, era o masă improvizată (două scînduri pe două capre-picioare), și o scîndură pe două picioare, socotită bancă pe care se puteau așeza 4 
persoane - dintre cei care nu mai puteau sta în picioare fiind bolnavi. Camera avea o singură fereastră cu oblon, scîndurile acestuia fiind așezate pentru a primi 
lumină de sus în jos, dar prin care nu puteam vedea în afară. Majoritatea dintre noi eram in chiloti și cămașă, iar alții fără cămăși, din cauza căldurii excesive și a 
lipsei de aer, camera fiind extrem de mică față de numărul mare de deținuți. 


Eram în al 7-lea an de închisoare, eu fiind condamnat la 23 de ani de muncă silnică și confiscarea totală a averii, pentru crimă de uneltire împotriva ordinii sociale. 
Majoritatea erau cu ani grei, executaţi, bolnavi, slabi, încît ne sprijineam unii pe alții stind jos, pe șezut, nemaiputind sta în picioare. Masa ne-a fost adusă între 
orele 18-19, un polonic de 400 grame de arpacaș; toți eram indurerati, duși cu gîndul în sînul familiilor care erau ráspindite pe tot cuprinsul ţării, la cei dragi și la 
alte timpuri. Așteptam Învierea Domnului... 


Doamne, văd și astăzi figurile fraților de suferință în așteptarea acestei nopți a Învierii... 


Cînd... auzim imnul creștinătății ”Hristos a înviat din morți”, dintr-o cameră vecină... ca la o comandă toți acești 60 de oameni, am căzut în genunchi și am început 
ca dintr-o singură inimă, o singură voce, să cîntăm "Învierea Domnului”. În toată închisoarea Gherla, în care se aflau poate la ora aceea 7-8000 de deţinuţi, se 


cutremurau zidurile, simțeam cum parcă întreaga clădire se mișcă, gata să se darime. 


Erau strigătele acestor disperate ființe care chemau în ajutor puterea Divină, pentru a ne scăpa din ghera comunistă. Toată noaptea am cîntat, stînd printre paturi 
- pe intervale - fiecare în dreptul patului său, sprijiniți de paturi, de pereți, de masă, încît n-am știut cînd s-a dat stingerea și cînd a sunat desteptarea. În cîteva 
rînduri ni s-a deschis ușa, intrind militianul, tipind la noi să încetăm, alarmindu-se toată închisoarea, fiindcă în pauze auzeam zgomote pe culoare și în jurul 
închisorii. Dimineaţa, în prima zi de Sfintele Paști, după ce ni s-a dat așa-zisa cafea, apă neagră, chioară, din orz, cam după aproximativ două ore, s-a deschis ușa și 
a intrat în cameră un grup de ofițeri; comandantul închisorii, maiorul Goiciu, un colonel despre care am aflat mai tîrziu că era comandantul securității din Cluj, 
ofițerul politic al închisorii și alti 3-4 ofițeri de grade inferioare. Ordinul pe întreaga închisoare era că atunci cînd intrau în cameră asemenea specimene, să 
raminem pe loc unde ne aflam, în poziţie de drepți. 


Colonelul Pajură Ioan, un om superior, cu o pregătire excepțională, unul din marii eroi ai poporului român în luptele din Crimeea, avusese tocmai o criză, căzînd 
la pămînt, consecinţă a unei schije plasată la baza creierului mic. La 3-4 zile avea crize, amețeli, cădea pe jos. 


Colonelul - comandantul securității — a făcut cîțiva pași de la ușă și a întrebat: "Cine a cîntat azi noapte in această camerá?”... Nimeni nu a scos nici un cuvînt și cu 
dispreţ fata de acești criminali odiosi, au întors privirile spre perete. Colonelul observind disprețul nostru, înfuriat, a ridicat tonul și a repetat întrebarea. Aceeași 
tăcere de moarte. Atunci se întoarce, face un pas către colonelul nostru Pajură, care era și el în picioare și aproape de ușă, și-i pune lui întrebarea: ”Ia spune tu, 
măi banditule, cine a cîntat azi-noapte în această cameră?”. Răspunsul colonelului Pajură a fost extraordinar de sobru și de categoric: "TOATĂ CAMERA”. Apoi, 
colonelul Pajură, în continuarea răspunsului, a replicat: ”Domnule, este un simbol al credinței noastre din moși-srămoși și-l vom păstra până vom muri, 
transmitindu-l generaţiilor ce ne vor urma!”. 


Răspunsul colonelului Pajură l-a dezechilibrat pe acest criminal, care a început să tipe spunînd: ”Vä vom învăţa noi banditilor, criminali ai poporului!”. A ieșit pe 
ușă urmat de inconștientele cozi de topor care îl însoțeau. După aproximativ 2-3 ore, s-a deschis ușa celulei intrînd maiorul Goiciu, comandantul închisorii, 
ofițerul politic, ofițerul de serviciu și 3-4 milițieni înarmaţi cu pistoale mitralieră agatate de git, citind de pe o hirtie pe care o avea în mina: ”Cei care își vor auzi 
numele își vor lua bagajul și vor trece la ușă”. 


1. Pajură Ioan - treci aici, 
2. Tărăban Oprea - treci aici, 
3. Purnichescu Gheorghe - treci aici, 


Apoi se întoarce către ofițerul de serviciu și-i ordonă: ”Ia-i si du-i!”. 


Toti trei, unul după altul, avînd in fata ofițerul de serviciu, iar în spate unul dintre milițienii cu pistolul mitralieră agăţat de git, am coborit scările la parter, am 


ieșit pe ușa din dosul clădirii în curte, apoi am trecut pe sub un zid înalt de doi metri printr-o ușă, în altă curte mică, unde se afla o clădire veche, am coborit cîteva 
trepte, am intrat pe o sälitä cu scindurä putredă, cu șase uși mici - deci șase celule - și deschizindu-ne prima ușă din stînga, ne-a spus să intrăm înăuntru. 


Celula în care am intrat, era și ea cu două trepte mai jos, întunecoasă, iar cînd am călcat cu bocancii pe ciment am simţit apa care era de 6-7 cm grosime. 


Aproape pipăind, am dat peste paturi, care erau două, suprapuse, și încă unul singur, care se găseau la o depărtare cam de un metru de ușă. În fundul acestei 
foarte mici celule se afla o tinetă, iar la capătul patului nesuprapus, se găsea un vas de lemn cu o cană de tablă, pentru apă de băut, acestea avînd capace din lemn. 
Pentru lumină, o ferestruică de 15/15 cm. Pe paturi erau niște saltele vechi, cu puţine paie sfarimate și pături vechi și rupte. 


Pe patul singur, nesuprapus, s-a așezat colonelul Pajură, pe celelalte două - eu pe cel de jos, iar Gheorghiţă, fiind mai tînăr, s-a urcat pe cel de sus. Toate le-am 
făcut după ce ușa s-a închis. 


Pereţii celulei erau umezi, igrasioși. Becul din plafon, deși aprins - ferestruica aceea mică dată cu var nu dădea lumină - nu satisfăcea necesarul de lumină. Aerul 
era sufocant. Fereastra nu avea oblon. Dimineaţa ni se deschidea ușa pentru ca eu și Gheorghiță să mergem la canal pentru a deșerta tineta și să luăm apă de băut, 
operațiune care dura 10 minute. 


Colonelului Pajură i se făcea rău, cădea pe pat. 
Îl lásam 10-15 minute liniștit, pînă își revenea. Situaţia noastră era disperată. Ne-am dat seama că în aceste condiții nu vom putea rezista multă vreme. 


Dar cu credință în Dumnezeu, ne incurajam reciproc, mai ales că noi, toţi trei, aveam pedepse grele și cunosteam bine cum procedează sistemul comunist pentru a 
ne extermina. 


În cei șapte ani care au trecut din executarea pedepsei, eu am trecut prin trei greve ale foamei. Gheorghiță Purnichescu muncise la mina Baia-Sprie, iar Colonelul 
Pajură era unul dintre eroii armatei române. 


După cîteva zile de ședere în această celulă, cercetînd pereţii, Gheorghiță a descoperit că sub pragul ușii se mișcă o cărămidă. Cu mare prudenţă, în fiecare noapte 
scoteam această cărămidă și pe aici ne venea suficient aer în celulă. Riscul era mare, dacă ne-ar fi descoperit că facem acest lucru, am fi fost pierduţi. 


Mincarea care ni se dădea era sub orice critică. Același arpacas zemos, ciorbă de pătlăgele verzi, frunze de varză opărite. Gamelele în care primeam mîncare era 
sparte pe la colțuri, le astupam cu dopuri din cîrpe pentru a nu curge zeama din ele. Turtoiul era făcut din mălai măcinat cu tot cu coceni, arareori ni se dădea și 
cite o bucată de mămăligă, pe care nici ciinii nu ar fi mincat-o. 


În aceste condiţii îngrozitoare am fost ținuți timp de 45 de zile. Cînd am fost scoși din aceste 6 celule, am putut să constatăm că eram 18 deținuți dintre cei 7-8000 


din închisoarea din Gherla, care în noaptea de Învierea Domnului au cîntat "Christos a inviat...”, în anul 1957. 
Cei care au fost în închisoarea de la Gherla în acel an își vor aduce aminte mereu de chinurile care au urmat după scoaterea noastră de la această izolare. 


Dar am rezistat și trăim și astăzi. Eu și fratele Gheorghiţă, bunul și valorosul meu prieten, care a fost un adevărat balsam în timpul detenţiei, a suferinței noastre, 
ne mai întîlnim și astăzi. 


Prietenul și colegul nostru de suferință, colonelul Pajură, cu un an înaintea revoluției din decembrie 1989 ne-a părăsit pentru totdeauna. Durerea ne-a fost enorm 
de mare, cînd am aflat din ziar despre moartea acestui mare erou al neamului, înainte de a-și vedea visul cu ochii, näzuintele pentru îndeplinirea cărora a suferit 

6) Urmäreste 


atit de mult. 


Noi, cei doi supravietuitori, vom pastra mereu in suflet figura acestui mare roman. Ne vom aminti mereu cuvintele si povestirile lui despre fiica sa adorata si 


scumpa lui soție, cărora le compusese o poezie pe care ne-o recita, cit am stat împreună in chinuitoarele celule. Mereu isi amintea de căsuţa lui dragă de pe strada 


Izvor-Bucuresti. S-a dus... acolo în lumea celor nevazuti, de unde veghează asupra celor dragi lui, a întregului neam românesc ce se zbate pentru a-și găsi liniștea. 


(Mărturia lui Oprea Tărăban - Din documentele rezistenţei nr. 5, AFDPR, Bucuresti, 1992, pp. 183-189) 


Aspazia Otel Petrescu : 


În detentia din timpul procesului de la Cluj : 


“Ca un răspuns la tristeţea şi îngrijorarea mea, au început să bată clopotele la Catedrala ortodoxă care se afla peste drum de tribunal. După primul dangăt 


puternic şi vibrant, a izbucnit un frumos “Hristos a înviat!” Cântau preoţii cu vocile lor frumoase. Din repetare în repetare, “Hristos a înviat!” a cuprins toată 


închisoarea. Amplificat cutremurător, imnul urca din temniţă spre cerul înstelat, făcând să vibreze sfânta noapte a Învierii din primăvara anului 1949“, 


În închisoarea Mislea : 


“Ne-am putut sărbători în linişte zilele legate de Sfintele Patimi, de Sfânta Înviere. Am reconstituit din memorie câteva evanghelii, câteva stihuri din stările 


Prohodului, am făcut din soba noastră un altar în jurul căruia ne-am adunat ca să-L primim cum se cuvine pe Mântuitorul sufletelor noastre. Am reuşit să cântăm 


şi “Mergi la cer şi Te aşează”, “Hristos a înviat!” şi stihuri din Sfânta Liturghie. Executate pianissimo, cântecele noastre răsunau foarte înăbuşit în mizerabila 


noastră temniţă, transfigurată într-un spaţiu celest în care sufletele puteau să-şi ia cuminecarea în miracol, caracteristică acestor Sfinte zile”. 

Similare 


»Numai cand facem binele dol 
ce răii nu pot avea: linişte: 
bunurile supreme.” 


(trolas Yria 

Viata Párintelui Nicolae Steinhardt 
31 martie 2022 
in „Romänia Profunda” 


Nicolae Steinhardt (29 iulie 1912 — 30 martie 
1989). Monahul de la Rohia despre Noica, 
despre anchete, in Dosarele Securitatii. „Asa 
am devenit legionar”, despre ucidere lui 
Corneliu Zelea Codreanu. VIDEO cu Părintele 
Mina Dobzeu despre creștinarea 

lui Steinhardt 

1 aprilie 2017 

În „Corneliu Codreanu” 

